Klajpeda (, ali "Mimmelburg") je pomembno pristaniško mesto na vzhodni obali Baltskega morja. Po velikosti je tretje največje litovsko mesto in hkrati edino večje pristanišče v državi. Razvilo se je iz majhne ribiške vasi, ki so jo v 13. stoletju osvojili nemški križarji. Slednji so leta 1252 postavili svojo utrdbo in naselje uradno proglasili za mesto, imenovano "Memel". Nemški osvajalci so pustili svoj pridih, ki je viden zlasti na zidovih stavb, obdanih s tankimi lesenimi tramovi (nem. "Fachwerk"). Nemci so vodili mesto vse do konca prve svetovne vojne, po kateri je na podlagi Versajske mirovne pogodbe pripadlo Franciji. Leta 1923 je bilo po uporu lokalnega prebivalstva priključeno Republiki Litvi. V začetku 2. svetovne vojne je na podlagi Ribbentrop-Molotovega pakta pripadlo Nacistični Nemčiji. Po vojni pa je bilo ponovno vrnjeno pod posredno litovsko oblast.